Moje vizije bile su vrlo jasne
i imale su vrlo jasan cilj.
Kao pristup puškom.
Meta je ispred mene, a ja sam ciljao u sridu.
Morate pripaziti
jer možete postati opsjednuti…
do te mjere da izgubite iz vida sve ostalo oko toga.
Još jada za Kalifornijce snažno pogođene energetskom krizom.
Burza je doživjela povijesni pad.
Sve što je moglo poći po zlu okupilo se na jednom mjestu.
Vrlo teška gospodarska situacija.
Kad sam vidio nered u Kaliforniji,
sve sam se više zamišljao
u Sacramentu, na mjestu guvernera,
a da nisam imao pojma kako.
Ljudi su mi govorili da je to ludo.
„Kandidiraš se za gradsko vijeće, onda za gradonačelnika.
Postupno napreduješ.”
Rekao sam: „Pa, ne. Ronald Reagan je uspio.”
Uopće me to nije zabrinjavalo.
Godine 2002.
obratio sam se Andyju Vanji, vlasniku Carolca.
Rekao sam da bih se kandidirao za guvernera.
„Bogat si. Znaš bogate ljude i šefove studija.
Trebam tvoju pomoć pri prikupljanju novca.”
Rekao mi je: „Jebote, skrenuo si pameću.”
Pitao sam ga kakva je to reakcija.
Kaže: „Sjećaš se da smo razgovarali o Terminatoru 3?
Pa, prodao sam film.
Snimanje počinje početkom godine.
Morao bih te tužiti jer će oni mene.
Ne bih se u to upuštao. Neki drugi put.”
Umjesto toga posvetio sam se Prijedlogu 49,
čime sam nastavio raditi na programima poslije nastave.
Zakon o obrazovanju i sigurnosti nakon nastave.
Bitno je da ime bude uzbudljivo da ga svi zapamte.
Dosta je bilo praznih riječi. Vrijeme je za akciju.
Ja sam akcijski junak u filmovima i želim omogućiti akciju djeci.
To mi je omogućilo da osjetim kako izgleda
voditi kampanju za vlastiti projekt.
-Arnold Schwarzenegger je ovdje. -Sjajno je biti ovdje.
Recimo problemu: „Hasta la vista, dušo”.
-Kako ćemo glasovati za Prijedlog 49? -Da!
Vratit ću se.
Hvala lijepa. Hvala.
Nakon holivudske čarolije Arnolda Schwarzeneggera
i velikog uspjeha s Prijedlogom 49…
Tada, 2003.,
trenutak je bilo savršen
jer su u Kaliforniji bili izbori za razrješenje
i tražili su drugog čelnika.
Teško bih pobijedio na republikanskim izborima,
ali neće se održati.
Ljudi nemaju dvije godine
da istraže tvoju prošlost i sve iskopaju.
Dvomjesečna kampanja. Kao u Europi.
Dva mjeseca. Bum.
3. DIO: AMERIKANAC
Život kakav znate,
sve što uzimate zdravo za gotovo,
neće potrajati.
Bio sam usred promidžbene kampanje za Terminatora 3.
Obilazio sam cijeli svijet.
Pa sam otišao u Irak.
Ja igram ulogu Terminatora,
ali vi ste istinski terminatori.
Otišao sam u Japan. Posjetio azijske zemlje.
Bliski istok, Europu.
Kad su najavili izbore, bio sam u Meksiku.
Takva je priča moguća samo u Kaliforniji.
Nepopularni guverner Gray Davis,
opterećen gospodarstvom i proračunskim manjkom od 38 mlrd. dolara,
suočen je s razrješenjem.
Jeste li potpisali zahtjev?
Isprva mali pokret za razrješenje guvernera Graya Davisa
prerastao je u snažnu kampanju tešku više milijuna dolara.
Sedmog listopada glasači će odlučiti treba li Davis otići
i tko ga treba zamijeniti.
Veliko je pitanje,
čeka li Terminator u prikrajku?
DRŽI IH U NEIZVJESNOSTI
Mariji je dotad moja kandidatura bila mrska
i zato nisam znao hoću li se kandidirati ili ne.
Jer nisam se htio kandidirati ako to ona do kraja ne podupire.
Sjedili smo u jacuzziju i rekao sam: "Nego,
što kažeš na to da se kandidiram za guvernera?”
Pošizila je. Jednostavno je…
Gotovo mi se činilo da hiperventilira
jer je uvijek smatrala: „Prošla sam to s obitelji.”
Udarna vijest iz Dallasa u Teksasu. Predsjednik Kennedy je mrtav.
Ubijen u atentatu.
Robert Kennedy je pogođen.
Pucnjava nepoznatog napadača u hotelu Ambasador.
Vrlo je emotivno reagirala.
Proživljavala je ozbiljnu traumu.
Završit će rat. Završit će pod McGovernom i Shriverom.
Ne završava pod Nixonom.
Senator Edward M. Kennedy sletio je autom s uskog mosta u jezero.
Mlada žena u autu s njim se utopila.
„Grozno je biti na vlasti. Izgubiš privatnost.
Vukli bi nas po blatu.”
Stoga sam odustao od ideje.
Davis će možda imati jednu brigu manje
kad se Arnold Schwarzenegger pojavi u Tonight Showu
na dan kad se očekuje da objavi kako neće izaći na izbore.
To bi otvorilo put Schwarzeneggerovom prijatelju,
bivšem gradonačelniku L. A.-a Richardu Riordanu.
Dick Riordan kandidirao se za guvernera 2002.
Ako se želi opet kandidirati na izborima za opoziv,
poduprijet ću ga.
Zato sam otišao k njemu na večeru.
Pošli smo u šetnju plažom.
Rekao je: „Arnolde, moram biti iskren.
Ne želim se kandidirati. Ne osjećam žar u utrobi.
Ali ti bi se trebao kandidirati.”
Rekao sam mu: „Ajme.”
Ako postoji viša sila,
nije mi se mogla ukazati na bolji način.
Jutro uoči nastupa u Tonight Showu
Maria mi je gurnula poruku pod vrata kupaonice…
u kojoj je pisalo:
„Ako se odlučiš kandidirati, evo što bih rekla.
A evo što bih rekla ako se odlučiš ne kandidirati.”
Činilo mi se
da Maria prvi put
ne odbacuje tu zamisao.
Bio je to sjajan osjećaj,
da mogu nastupiti uTonight Showu
i odlučiti u tom trenutku.
Sad ću te pitati o ovome.
Znam da ljudi već tjednima tvrde jedno pa drugo.
Trebalo ti je vremena.
Rekao si da ćeš nam večeras priopćiti odluku.
Nisam očekivao kandidaturu.
Osjećao sam se licemjerno jer kad je rekao da dolazi,
bilo je… čak i u garderobi.
„Razgovarat ćemo i vidjet ćeš što ćeš?” Potvrdio je.
Dobro. Rekao sam: „U redu.”
Mislio sam da ćemo to brzo riješiti i da ću reći: „Šteta.”
Onaj tko najviše iznevjerava ljude je Gray Davis.
Dobro.
Strašno ih iznevjerava
i zato ga treba razriješiti dužnosti
i zato ću se kandidirati za guvernera Kalifornije.
Bio sam zapanjen jer sam mislio: „Ti si superzvijezda. Što radiš?”
Bila sam zapanjena i šokirana, to mi se činilo šašavim potezom.
Meni je to bilo apsurdno. Bilo je smiješno.
Htio je postati guverner.
Ma što… Dajte, molim vas.
Tko je znao da se sve vrijeme pripremao za najvažniju ulogu?
Sjećam se da sam pomislila:
„Da. Pobijedit će.
Sigurno će pobijediti.”
Znao sam da će ta kandidatura biti ozbiljna
jer on nije normalan političar.
Dio je obitelji Kennedy.
Kad sve to dolazi u paketu s Arnoldom,
to je golema prednost.
Agenti, menadžeri i direktori studija
koji su mi 70-ih govorili:
„Nikad nećeš uspjeti, nemoj se baviti glumom”,
upravo su oni rekli: „Jesi li lud?
Sad zarađuješ 20 do 30 milijuna dolara po filmu.”
Što više mi netko kaže da nešto ne mogu
ili da je to nemoguće, to veće uzbuđenje osjećam.
U roku tri ili četiri sata otkad je Arnold objavio kandidaturu
sjedila sam u Arnoldovoj i Marijinoj dnevnoj sobi
i ispostavilo se
da on nema osoblje ni pravi plan.
Nema ljude.
Nismo imali naziv, temu.
Nismo imali ništa.
Doslovno smo nazvali sve koje smo poznavali.
Već sam bio u L. A.-u.
Angažirao me Dick Riordan dok je razmišljao o kandidaturi.
Otišao sam na doručak s njim.
Pripremao sam se za kampanju.
Rekao je da će biti za Arnolda. „Dođi sa mnom.”
Odvezli smo se do Oak Productionsa u Veniceu
i upoznao sam Arnolda.
Privukao je golemu pozornost medija.
Kao mini predsjednička kampanja.
Arnold je ušao u utrku i zanimanje je poraslo…
Prvo je bilo zanimljivo. „Opet ista priča u Kaliforniji.”
Odjednom je eksplodiralo. Postalo je svjetski fenomen.
Holivudski razbijač Arnold Schwarzenegger nada se novom cilju.
Izbori obećavaju akciju kao u njegovim filmskim hitovima.
Oženjen je J. F. K.-ovom nećakinjom.
Supruga mu je Kennedy.
On nije jedan od onih ludih desničara.
Napravite dobar krupni plan.
Neka piše, a onda primaknite objektiv
i snimite Mariju.
Maria je smatrala
da se moram što više povezati s ljudima.
Gledala je tijekom godina
koliko uživam u blizini ljudi.
Jer se moraš zabaviti.
To je pravi stav. Zabavimo se.
Ovdje se radi o zabavi i poslu.
Većina ljudi to ne zna.
Brinu se, onda rade
pa se brinu pa rade.
Gdje je tu zabava?
Ovo je zabavno.
Ima šest kotača i probija se kroz snijeg
i zbilja je…
Vozilo je sigurno i zabavno. U biti, ovo je igračka.
Trebam li ga? Ne. Ali poput igračke je.
Dječaci i njihove igračke. Nikad ne odrastemo.
Najbolja politička priča zadnjih 40 godina.
Očaravala je, fascinirala. Dotada to nikad nismo vidjeli.
Zovem to političkom burleskom.
AMERIKA MISLI DA JE KALIFORNIJA LUDA
Čekaju u redu da se kandidiraju.
Uvjeti nisu strogi,
samo 65 potpisa i 3500 dolara.
Na listi je nekadašnji glumac Gary Coleman
iz Diff'rent Strokesa.
Mary Carey, porno glumica.
I umirovljeni policajac koji bi legalizirao vretice kao ljubimce.
Tu je i pornografski izdavač Larry Flynt.
Glasajte za brižnog izdavača erotike.
Te sporedna glumica i kraljica plakata Angelyne.
Dosta nam je njihove sive i smeđe, trebamo ružičastu.
Kult slavnih izvan kontrole.
Zašto onda ne i bogati austrijski bodibilder?
Obožavam tu ekipu
jer sam već bio nekako čudan.
Bodibilder. Glumac.
Iz Austrije.
Kako da postanem normalan?
Tako da svi ostali u usporedbi budu čudniji.
„GRADSKA VIJEĆNICA”
Dva, jedan.
Temelj moje kandidature je velika promjena u Sacramentu,
ljudi imaju pravo znati što to znači za njih.
Znao sam da je to moja jača strana, da komuniciram i prodrem,
ne samo u mozak nego i u srce.
Ako želite promijeniti državu,
pridružite mi se.
Vratimo Kaliforniju.
-Odlično. -Zar ne?
Da.
DO IZBORA 33 DANA
Arnold Schwarzenegger stigao je kao prvak
i činilo se da nije primijetio kad mu je jaje sletjelo na široko rame.
Mediji su biznis.
Ako imate nešto što privlači klikove i diže rejting, pojavit će se.
Taj mi tip duguje slaninu jer ne možeš jesti jaja bez slanine.
-Hej, ljudi. Kako ste? -Hej, kako si?
Iskričavi nastupi. Dosjetke.
Gray Davis dokrajčio je nadu. Gray Davis dokrajčio je prilike.
Vrijeme je da dokrajčimo njega!
Isti kratki govor.
Nešto je pošlo po zlu u ovoj državi.
Nabrijete gomilu. Kaos.
Bacite nešto.
I nastavljate.
Nije li g. Buffett govorio za WSJ
o nepravednosti Prijedloga 13?
Prvo, rekao sam Warrenu,
ako to još jednom spomene, mora napraviti 500 trbušnjaka.
Više nikad neće o tome govoriti, jamčim vam.
Bilo je jasno da ljudi žele razriješiti Graya Davisa.
Bilo je jasno da je ljudima vrlo prihvatljivo
da ga zamijeni autsajder poput mene.
Još jedan sat do spektakularne debate.
Najizgledniji kandidati za guvernera
u najgledanijoj raspravi u političkoj povijesti Kalifornije,
možda zbog jednog čovjeka.
Posrne li, mogao bi biti u stvarnoj opasnosti.
Ovako ćemo.
Proučit ćemo politička pitanja.
Ali to bi trebala biti polovica vježbe.
Drugu polovicu vremena trebali bismo posvetiti likovima
uključenima u debatu.
Pristupio sam tomu kao bodybuildingu.
Odradio sam trening, ali sam razmišljao
i kako da ih psihološki miniram.
U Kaliforniji imamo sustav tri presude.
Dvaput ste obmanuli ljude. Treći put ispadate.
Sedmog listopada ispadate. Vrlo jednostavno.
Moji su scenaristi napisali nekoliko šala.
Kad god nisam znao dovoljno o pitanjima, iskoristio bih šale.
Još nešto, Arnolde.
-Govorite o tri… -Arnolde?
-Da. Govorite… -Da vam nešto kažem.
Porez na osobni dohodak ima golemu pravnu prazninu.
Mogao bih provesti svoj Hummer kroz njega.
-Da završim. -Govorimo o porezu.
-Ne o obrazovanju. -Ovo je nepristojno.
Znamo da se ovako ponašate prema ženama, ali ne ovaj put.
Shvatio sam da imam savršenu ulogu za vas u Terminatoru 4. Tako je.
Kad je Schwarzenegger objavio kandidaturu za guvernera,
novinari u LA Timesu odmah su se bacili na posao
i počeli smo istraživati priče koje smo slušali godinama,
ali nitko ih nije do kraja istražio.
Imali smo jedva šest tjedana za tu priču
i počeli smo razgovarati sa ženama.
Pronašli smo te žene
razgovarajući s ljudima u Hollywoodu koji su bili izvori
i počeli smo izvještavati.
Zvali su nas iz LA Timesa:
„Za koji sat ćemo objaviti priču.”
„Tko ga optužuje?” „Nećemo vam reći.”
„Kad se to dogodilo?” „Jedne godine. Nećemo vam reći.”
Sljedećeg jutra krećemo na turneju autobusom
iz San Diega sve do Sacramenta,
a 10 000 ljudi čeka pred Capitolom.
Arnold Schwarzenegger!
A onda…
Eksplicitni članak na naslovnici današnjeg Los Angeles Timesa
s detaljima optužbi pet-šest žena.
Među tvrdnjama je da ih je hvatao za grudi,
iznosio vulgarne prijedloge
i jednoj ženi pokušao skinuti kupaći kostim u dizalu.
U novinama se citira jedna žena koja kaže: „Je li me silovao? Nije.
Je li me ponizio? Itekako.”
Nismo kanili pisati o samo jednoj ženi.
Htjeli smo vidjeti obrazac ponašanja i našli smo ga,
a trajao je desetljećima.
Čim se pojavila prva priča, ljudi su bili jako ljuti na nas.
Ljudi su nas odmah optužili da smo čekali s pričom
do pet dana prije izbora.
Objavljena je drugog listopada jer je toliko trebalo.
Kad uđeš u politiku, pokušaju ti ocrniti karakter,
sve za što se zalažeš.
Kao što znate, jutros su počeli s ocrnjivanjem.
Da, nesumnjivo.
Da vam kažem nešto.
Mnogo toga u tim pričama nije istina.
Istodobno, moram priznati, uvijek kažem
da gdje god ima dima, ima i vatre.
To je istina.
Želim vam reći da je točno,
katkad sam se loše ponašao.
Da, istina je da sam bio na filmskim setovima
i katkad nisam postupao ispravno, smatrao sam to igrom,
ali sad shvaćam da sam uvrijedio ljude.
A ljudima koje sam uvrijedio
želim reći da mi je istinski žao zbog toga
i ispričavam se jer ne želim biti takva osoba.
Ovo je ludo. Znaš da te pokušavaju ocrniti.
Pokušavaju ocrniti tvoj lik i sve za što se zalažeš.
Možete slušati tu negativu
i slušati ljude koji ga nikad nisu upoznali
ili koji su ga davno upoznali na pet sekundi,
ili možete slušati mene.
Savjetujem vam da poslušate mene.
Na dan objave nastao je potpuni kaos.
Sandučić e-pošte bio mi je prepun. Zvali su nas s dojavama.
Imali smo toliko dojava da smo morali uključiti više novinara.
Jutros Los Angeles Times izvještava
da ga je još žena optužilo da ih je pipao,
ukupno njih 15.
Žao mi je
i ispričavam se svima
koje sam uvrijedio.
Kako su dani odmicali,
počeo je davati drukčije izjave.
Razgovarao je s novinarima
i povlačio što je rekao.
Prvo, mnogo toga je izmišljeno.
Nikad nikoga nisam zgrabio.
Nisam tip koji će im dignuti suknju i trljati grudi.
-Poričete sve priče o pipanju? -Ne, ne sve.
U početku sam reagirao… defenzivno.
Ne možemo imati guvernera koji pipa žene
i pokušava to poreći.
Danas se mogu osvrnuti i reći
da nije važno
u kojem vremenu živimo.
Jesu li to dani Muscle Beacha
ili prije 40 godina ili danas.
To je bilo pogrešno.
Bilo je sranje. Zaboravite izlike, to je bilo pogrešno.
Događa se. Ljudi su mladi i rade svašta.
Nije nas briga. Trebamo vodstvo.
-Hoćete li glasati za njega? -Da, naravno.
Osobno sam se iznenadila što to nije imalo više utjecaja na izbore.
Mislio sam da će se više ljudi naći
osobno uvrijeđenima.
Mislim da napadi na njegov lik ne bi uspjeli.
Uvjeren sam, nakon što sam vidio ankete,
da ga naša priča ne samo nije potopila
nego ga je dodatno osnažila.
DO IZBORA DVA DANA
VRATITE DRŽAVU
Hvala, Sacramento! Stigao je novi guverner!
Zove se Arnold Schwarzenegger!
Kad je Schwarzenegger stupio na pozornicu, netko mu je predao metlu.
Ovdje smo, dame i gospodo, da počistimo kuću! Došli smo počistiti!
Danas, kad ankete pokazuju da će opoziv uspjeti
i da će Schwarzenegger pobijediti,
njegovo osoblje samouvjereno predviđa da priče o prošlom ponašanju
neće imati mnogo utjecaja.
DAN IZBORA
-Dobro jutro. -Dobro jutro.
-Samo ubacite listić u kutiju. -Ovako.
GLASAČKE KUTIJE
-U Božjim je rukama. -U Božjim rukama.
Sada odluka ovisi o Bogu.
Obavili smo sav posao, naporno smo radili i vodili kampanju.
Birališta su upravo zatvorena
i CBS News procjenjuje, kad stignu i prebroje se svi glasovi,
republikanac Schwarzenegger pobijedit će u utrci za Davisova nasljednika.
U mislima si pobijedio,
ali sve to
još nije stvarno.
Ali kad je nastupila stvarnost,
bilo je silno moćno.
Oči su mi zasuzile.
Nikad neću zaboraviti taj trenutak. Bilo je nevjerojatno.
Sjećam se radosti
kad su me proglasili Mister Universeom.
Pamtim publiku na nogama u Londonu.
Kad sam dobio državljanstvo.
Kad se Katherine rodila, prvo dijete je stiglo.
Sjećam se svih tih trenutaka,
ali ovo je bilo tako duboko, tako golemo.
Uistinu me preplavilo.
Da.
Hvala lijepa. Hvala.
Bog vas blagoslovio. Hvala.
Ti ljudi iskazali su mi povjerenje
i rekli: „Da, želimo da nas ti vodiš.”
Ajme.
Fotografije govore više od tisuću riječi, zar ne?
Ova govori:
„Iako je Arnold bio guverner,
nikad se nije pokušao prodati i raditi ono
što inače rade političari.”
Nijedan političar neće nositi čizme od aligatorske kože
i tako se šepuriti.
Nisam skrivao ni kubanske cigare.
Pušim jer bi ljudi trebali znati da sam takav.
Kad sam se kandidirao za guvernera, puno toga nisam znao.
Ali znao sam da ću služiti narodu Kalifornije,
a ne samo svojoj stranci.
Neću biti stranačka marioneta.
Bit ću javni službenik i služit ću narodu.
To sam znao.
Bivši bilder i glumac Schwarzenegger
započeo je treću profesionalnu fazu.
Prisegnut će kao 38. guverner.
Bit će 700 pripadnika medija, 7500 uzvanika,
još nekoliko tisuća obožavatelja
i Vanessa Williams kao dio programa.
Na to će se trebati naviknuti.
Zamolit ću vas da položite lijevu ruku
na povijesnu obiteljsku Bibliju.
Podignite desnu ruku. Ponavljajte prisegu.
Nakon toga morate promijeniti pristup.
Dio vas mora se povući
jer više ne predstavljate Arnolda
nego 40 milijuna ljudi.
Osjećam se ponizno.
Ganut sam
i neopisivo počašćen što sam vaš guverner.
Položiš prisegu
i stojiš kao psić.
Ovako…
Silno uzbuđen.
Kad pomislim na bilo koji lik
koji sam tumačio u filmovima,
Julius mi je zapravo najbliži.
Julius je lik iz Blizanaca.
Nevin tip koji je upijao sve oko sebe.
Ali ipak je morao učiti
i svemu je pristupao otvoreno.
Guverneru!
Ušao sam u ured
i sjedio ondje
i osjećao se izgubljeno.
Šminku, molim. Ne.
Kako ovo funkcionira?
Odakle da počnemo?
Što da radim u uredu?
Da sjedim i čekam da mi donesu pitanje ili prijedlog zakona?
Zato sam otišao u Capitol
i posjetio ured predsjednika parlamenta, ured v. d. predsjednika Senata,
sjeli bismo i čavrljali.
Arnold je bio blagoslovljen
time što nije imao pojma kako su drugi to radili.
On je to obavljao kako je to trebalo obavljati,
bez političkog tereta.
Pozdrav svima!
Tijekom kampanje služio bih se svime što sam mogao,
svojom filmskom karijerom, suprugom demokratkinjom,
da pokažem da sam uz njih.
Kao nastavak filma Blizanci. Pogledajte.
Blizanci 2.
Zato sam odlučio, kad sam postao guverner,
da ću imati šator za pušače.
Nije se radilo o pušenju. To je bilo mjesto za druženje.
Vrlo smo uspješno dovodili zakonodavce,
demokrate i republikance, a ja sam sjedio u šatoru i čavrljao.
S potpunim strancima.
-Kako ste? -Želite li cigaru?
-Drago mi je. -Senatore?
Hoćete li nam se pridružiti?
Šator za pušenje nije šator. To je pozornica.
Svi u uredima na katovima i u njegovu uredu
vidjeli su tko je u šatoru.
„Zašto ja ne razgovaram s njim u šatoru? Trebam ideju da se ubacim.”
To uznemiruje jer ljudi koji razgovaraju
vide da ih promatraju.
Njemu to uopće ne smeta.
To je strategija.
Element tog lika,
osim što je simpatičan, jest to što je on Arnold Schwarzenegger.
Najpoznatiji je tip na svijetu i svjestan je toga.
-Jako lijepo. -Da.
Savršeno, majku mu.
Porez na imovinu za državne programe koje se može samo…
Bilo je nevjerojatno sjediti ondje,
katkad od devet ujutro,
i imati sastanak za sastankom
i učiti o temama
o kojima niste ni razmišljali.
Sjećam se, kad sam završio dan, rekao sam ženi:
„Ono što sam danas naučio…
Nema tog fakulteta
na kojem te poučavaju takve probleme.”
Donošenje zakona…
Ali kako udahnuti život toj politici i ostvariti je?
Ne bi li bilo najbolje kad bismo je doveli do ljudi?
Kad god mislite da nemate uspjeha sa zakonodavcima,
a imate snažnu osobnost poput mene,
iskoristite to kao oružje
i obratite se izravno ljudima.
Izlazili smo i skupljali potpise.
-Hvala. Točno. -Vratite to kako je bilo.
Kad god bismo skupili još 100 000 potpisa,
stavio bih ih na stol
v. d. demokratskog predsjednika Senata.
Strategija inicijative
stara je strategija u Kaliforniji.
Političari često rabe taj proces kao potporu za donošenje zakona.
No on je to činio u dotad neviđenim razmjerima.
Obilazim cijelu saveznu državu
da obavijestim ljude kako je vrijeme da se uključe.
To je stvorilo uvjete i hitnost za dogovor.
Zakonodavci su počeli provoditi ankete
i shvatili da će prijedlog proći.
Zato su ostali za pregovaračkim stolom
i postigli smo sjajni dogovor.
OBEĆANJE DANO. OBEĆANJE ODRŽANO REFORMA RADNIČKIH NAKNADA
Mnogi su mislili da će republikanac podbaciti,
da politički početnik
neće moći uhvatiti se u koštac s velikim problemima u Kaliforniji.
Birači ga slijede samo zbog toga tko je.
Ja sam republikanac i želim surađivati s demokratima.
Želim im prvo reći da ih ne želim zaribati,
osim ako se nismo dogovorili da ćemo zaribati jedni druge.
Jedino gore od lošeg gubitnika je loš pobjednik.
-Točno. -Loše gubim.
-Ne. -Zaribali ste me.
Katkad sklopite dogovor u tajnosti,
a onda napadate jedni druge pred novinarima
kako biste zadovoljili svoje birače.
To je McClintock, čovjek koji kaže što misli kad izgubi.
Loš pobjednik, dobar gubitnik.
To je sranje, zar ne?
Malo Schmäha, malo sranja. Itd.
Ali to je politika.
Mislili smo da imamo formulu.
Češće je imao pravo nego što je griješio. Svi katkad griješimo.
Dajte mi alate da popravimo slomljeni sustav.
Puno vam hvala i vratit ću se.
Njegovo mu je nestrpljenje naškodilo
i uvijek je bio uživljen u lik, što je ljudima dojadilo.
Nisu htjeli dogovor i odlučili su ga pobijediti.
Neću mijenjati reforme zbog prosvjeda pokoje medicinske sestre
ili nekoliko učitelja.
Arnold mora ići!
Moj je jezik jedna od mojih najvećih prednosti.
Nadam se da će oni koji se žele prodati posebnim interesima,
oni ženskasti tipovi u Sacramentu…
No ujedno mi je to jedan od najvećih tereta.
Zašto bih ga uopće nazvao?
Jeste li pošandrcali?
„Bog, ovdje ženskasti gad. Kako si?”
Birači su odbili svaku njegovu inicijativu.
SCHWARZENEGGER ZAKAZAO
Dobar dan svima.
Bio sam s njim prije negoli se morao suočiti s novinarima na Capitolu
i stanovnicima Kalifornije uoči tog poraza.
Pitao sam ga što osjeća.
Rekao je da je trebao slušati Mariju.
Mislim da imam drukčiji mentalitet nego većina ljudi,
a to je da sam vrlo silovit
i nestrpljiv.
Kao guverner, ili bilo koji političar,
moraš biti strpljiviji.
OBEĆAVA STRPLJENJE
Mislim da to sada shvaćam,
više nego prije.
Mislim da je tada počeo postajati dobar u poslu
i shvaćati
da ne želi biti oruđe konvencionalnih republikanaca
samo na temelju svoje slave.
Htio je vladati na temelju onoga što je i s kim je.
U meni se uvijek bore dvije strane.
Kao anđeo i vrag na ramenu.
Uvijek se svađaju oko svega, politike,
načina rješavanja različitih problema i svega.
Tako je to sa mnom.
Kako uvjeriti ljude da ste centrist, a ne okorjeli republikanac?
Uz mnogo truda.
Uz mnogo truda, a spreman sam ga uložiti.
Sad sam znao u kojem smjeru želim ići sa svojom upravom
i mislio sam da bih trebao dovesti nove ljude.
Jedna od prvih tema
bio je izbor novog predstojnika ureda.
Najkvalificiranija osoba
bila je žena koja je bila izvršna direktorica Demokratske stranke.
Zagovornica pobačaja.
Deklarirana lezbijka i prezivala se Kennedy.
Vaše republikanske kolege zgrozit će sve u vezi s tom ženom.
U oku mu se pojavio sjaj
koji ću poslije znati protumačiti kao užitak što ide protiv struje.
Točno.
Učini to.
Učini to odmah.
Čekala sam let
i primila poziv od Zingalea.
Doslovno sam počela lupati glavom o stol
jer sam mislila: „Jebote, zašto ste čekali godinu dana da me nazovete?”
Došao sam vam predstaviti novu predstojnicu ureda Susan Kennedy.
Stišajte taj pljesak.
Kad sam počeo birati demokrate za svoj tim,
smatrali su da je to utjecaj Kennedyjevih.
A Susan Kennedy nije imala nikakve veze s Kennedyjima.
Sve je bilo lažno.
Meni je bilo dosta republikanaca, a njoj demokrata,
i oboje smo bili u sredini.
Pitala sam ga što želi. „Po čemu želite da vas pamte kao guvernera?”
Oklijevao je i onda rekao da želi graditi.
Danas predlažem
strateški plan rasta za budućnost Kalifornije.
Arnold je volio planirati,
postaviti nešto
što se možda neće ostvariti dok ste još na funkciji,
ali gradite nešto za što je potrebno više administracija.
Zato kažem da gradite.
GUVERNER TRAŽI MILIJARDE
Iako sam poznat kao osoba s vrlo malo strpljenja,
za projekte imam puno strpljenja.
Da bih izgradio savršeno tijelo,
trebale su mi godine, a isto je s infrastrukturom.
Obje stranke su glasovale
za paket prometne infrastrukture vrijedan 37 milijardi dolara.
Nevjerojatno brz zaokret.
Taj je tip okrenuo čamac prema torpedu.
Jako brzo ga je usmjerio.
Republikanci i demokrati su surađivali.
Ljudi su bili oduševljeni.
To mi je pomoglo da opet pobijedim na izborima
jer nisam morao ići u kampanju.
To je bila kampanja.
Još samo mjesec dana do izbora,
a republikanski guverner Kalifornije uvjeren je u čvrste izglede za pobjedu.
Opet sam osvojio guvernersku funkciju.
Ljudi su bili sretni. Sve je opet bilo sjajno.
Ali to je politika.
Kakva fantastična večer. Obožavam nastavke.
Možda kažem: „Ja sam republikanac
i evo kako bih ja riješio probleme.”
Ali istodobno moram reći:
„Što demokrati kažu
u vezi s rješavanjem problema i zašto?”
Kad sam se kandidirao, sjećam se da je Bobby Kennedy ml.,
a on je demokrat, nazvao i rekao da mi želi pomoći.
Pitao sam kako.
Rekao je da će mi dati najvećeg stručnjaka za zaštitu okoliša.
„Terry Tamminen.
Dovedi ga u svoj tim i razgovarajte o okolišu.”
Budući da sam demokrat i gorljivi zaštitnik okoliša,
mnogi prijatelji pitali su kako mogu pomagati Arnoldu.
„On je republikanac.”
Rekao sam: „Da, ali želimo da republikanac govori ono što govorimo,
a mislim da je Arnold taj republikanac.”
Eto što možemo postići
ako obje stranke surađuju.
Odlučio sam učiniti što god mogu
da donesem najstrože zakone o okolišu u Kaliforniji.
„Zašto smanjiti emisije plinova za pet posto? To je sranje.
Kakvo skučeno razmišljanje. Koji vam je vrag?
Smanjimo stakleničke plinove za 25 posto.
Kalifornija ima toliko sunca. Ne iskorištavamo ga.”
Arnold Schwarzenegger u San Franciscu s pompom najavljuje
zakon o smanjenju emisija stakleničkih plinova.
Za koju minutu potpisujemo Prijedlog zakona 32.
Kad ga potpišemo, započet ćemo hrabru novu eru
zaštite okoliša ovdje u Kaliforniji
koja će promijeniti tijek povijesti.
Shvatio sam da smo na pragu nečeg jako velikog.
Možemo biti predvodnici ne samo u Kaliforniji
nego i u Americi
i u svijetu.
Kalifornija vodi Sjedinjene Države daleko od rasprava i sumnji
prema djelovanju.
Zato pozivam ovaj skup
da također potakne svoje članove na djelovanje.
Kad je Obama izabran za predsjednika,
uveo je kalifornijske standarde za emisije iz ispušne cijevi na nacionalnoj razini.
Skidam kapu guverneru Kalifornije Schwarzeneggeru
i cijelom kalifornijskom izaslanstvu na iznimnom vodstvu.
Predvodnici su u ovome,
kao i u mnogim drugim naporima da se zaštiti okoliš.
Kad sam preuzeo Konzervativnu stranku,
vrlo brzo sam istaknuo
da je briga za okoliš konzervativno pitanje.
Nadahnuo me prizor čelnika jednog od najjačih svjetskih gospodarstava
koji istodobno poručuje da to dvoje nije međusobno isključivo.
„Za gospodarski napredak dugoročno trebate zeleno gospodarstvo.”
Svi pristaju na nultu neto stopu pa smo dobro…
Kad se odmaknete, uzbudljivo je tako promotriti neko pitanje,
proučiti ga, shvatiti i pokušati smisliti kako pomoći.
To je za mene prilika
da učinim nešto i imam utjecaja.
Kad sam glumio,
djeca su dolazila u studio i pisala zadaću.
Onda, kad god bi me pozvali na set,
otrčali su i čekali, a onda iznenada, bum!
Došlo bi do pucnjave i eksplozije.
„To je bilo super. Ajme.”
Slavili su. Klinci su to obožavali.
Kad sam otišao u Sacramento i kad su me djeca posjetila ondje,
rekla su: „Tata.
Grozno je ovdje.
Svi su tako ozbiljni. Zašto svi nose odijela?”
Bili su u šoku
i prezirali su moj posao.
Uza sve to
provodiš četiri dana tjedno u Sacramentu
i djeca bi mi rekla:
„Nisi došao na moju predstavu u utorak.
A moja košarkaška utakmica u srijedu?”
Rekao bih da sam obećao služiti narodu Kalifornije.
„Da, ali obećao si da će obitelj biti prva.”
I briznuli bi u plač.
Maria nije nimalo pomagala
jer bi rekla: „Samo se izražavajte, djeco.
Pokažite tati kako se zbilja osjećate.” „Baš ti hvala.”
Bilo je važno prepoznati da svako dijete ima svoje potrebe.
Da tvoja žena, da cijela obitelj ima svoje potrebe.
Da morate ići zajedno na godišnji.
Da komuniciraš s djecom svaku večer.
Da ne ostaješ gore sa svojim ciljevima nego da to postane veći cilj.
Ali teško se s tim nositi kad čuješ kako se djeca žale
i kako se žena žali da nisi dovoljno kod kuće,
a znaš da za to postoji dobar razlog.
Diljem sjevernog područja požara…
Kad su buktjeli požari,
išao bih na počinak,
a netko bi mi rekao da u Kaliforniji gori 580 požara.
Ustao sam u pet ujutro i rekli su mi da gori 2012 požara
tog jutra.
A nemaš dovoljno resursa.
To je bilo najteže tijekom tih godina.
Problemi se gomilaju.
Nikad kraja.
VEČERNJE VIJESTI CBS-A
Dow se strmoglavio nakon što je financijski svijet potresla
sudbina dvaju moćnih investicijskih društava.
Financijski je sustav u krizi.
Ekonomske vijesti idu od lošeg na gore.
Od svih država Kalifornija je možda u najgorem financijskom stanju.
Guverner Schwarzenegger predlaže veće poreze
i znatno smanjenje potrošnje.
Ljudi su zabrinuti
da će ova država skliznuti s litice.
Svaki guverner doživi recesiju,
a Arnolda je pogodila globalna recesija.
Schwarzeneggeru je opala popularnost,
kao i svim političarima,
ali on je zapravo ostavio državu jačom
nego ijedan guverner prije njega.
Arnold Schwarzenegger bio je najambiciozniji guverner
kojeg je Kalifornija imala u drugoj polovici 20. stoljeća.
Isprobavao je sve zamislive politike.
Mislim da je u sedam godina unaprijedio državu za 25 godina.
Tri su točke njegova najveća postignuća.
Kod imenovanja žena i manjina za suce
dao je sve od sebe da pronađe najbolje i najpametnije
i da osigura raznolikost, što su i postigli.
Politička reforma je uvjerljivo najutjecajnija.
Uzeo je okruge političarima
i predao ih u ruke glasačima.
Otvorio je predizbore pa ih stranke nisu kontrolirale.
To je trajno promijenilo kako se ljudi ovdje biraju na funkcije.
Još je jedna razlika između njega i drugih guvernera,
što mu je posao donosio radost,
a taj pristup sretnog ratnika
unosi pozitivnu energiju među osoblje i u cijelu državu.
Schwarzenegger utjelovljuje bit Kalifornije.
Danas završava sedmogodišnji mandat kao guverner Kalifornije.
Ljudi koji ga prate pitaju se što je sljedeće.
Bio je to jako velik pritisak na moj brak,
na moj odnos s Marijom i djecom,
kad sam bio guverner.
I poricao sam
brojne probleme koji su postojali.
Maria i ja išli smo na terapiju jednom tjedno,
a na jednoj od seansi terapeut je rekao:
„Mislim da danas Maria želi nešto vrlo konkretno.
Želi znati jeste li Josephov otac.”
I…
Mislio sam da mi je srce stalo.
A onda sam rekao istinu.
„Da, Maria.
Joseph je moj sin.”
Naravno da ju je to shrvalo.
Maria Shriver i Arnold Schwarzenegger
objavili su da se razdvajaju
nakon 25 godina braka.
Imao sam izvanbračnu vezu 1996.
U početku zbilja nisam znao.
Jednostavno sam počeo osjećati.
Što je bio stariji, to mi je postajalo očitije,
a onda je bilo važno samo
kako to zataškati.
Kako da to ostane tajna?
Schwarzenegger i Maria Shriver razdvojili su se.
Prošlo je malo vremena i primio sam dojavu
da je jedan od razloga
to što je Schwarzenegger imao dijete s članicom posluge.
Nisam imao ime, ništa.
Izvještavanjem smo to doznali
i nazvao sam guvernerovog glasnogovornika, kako se već zvao,
i dobio potvrdu da je priča istinita.
Bilo je ljudski i pristojno
dati njemu i Mariji Shriver vremena da razgovaraju s obitelji.
Morao sam se obratiti…
djeci i…
objasniti im to.
Bivši guverner Kalifornije Schwarzenegger
priznao je da je dobio dijete
s članicom posluge prije više od deset godina.
New York Times večeras izvještava da je dijete dječak.
Sad ima 14 godina.
Baena je dva desetljeća radila za par kao domaćica,
i godinama je skrivao to dijete, ne samo od glasača nego i obitelji.
Kako je uspio tako dugo sačuvati tu tajnu?
ARNOLD JE SKRIVAO DIJETE
Nerado govorim o tome samo zato što,
svaki put kad progovorim,
to opet otvara rane,
a…
a mislim da…
da sam nanio dovoljno boli obitelji svojim zajebom.
Znate, zbog toga su svi morali patiti.
Maria je morala patiti. Djeca su morala patiti.
Joseph.
Njegova majka. Svi.
Morat ću živjeti s tim do kraja života.
Ljudi će pamtiti moje uspjehe,
a pamtit će i te neuspjehe.
To je veliki neuspjeh.
I prije sam imao neuspjeha,
ali… u karijeri,
ali ovo je nešto posve drugo.
Ovo je posve druga dimenzija neuspjeha.
TERETANA GOLD
Vidio sam kako se Joseph pretvara u fantastičnog čovjeka
i fantastičnog muškarca.
Ponosan sam na njega
i jako mi je drago zbog njega.
To što sam učinio bilo je pogrešno,
ali ne želim da on misli da nije dobrodošao u ovom svijetu
jer je itekako dobrodošao
i volim ga,
i pokazao se kao izvanredan mladić.
Vidimo se.
Ugodan dan.
Jako sam sretan
u ovoj tužnoj priči zbog toga što…
što smo Maria i ja uspjeli tako dobro odgojiti djecu.
Nema ništa važnije nego da imate dobrog partnera uza sebe,
a Maria je sve vrijeme bila upravo to.
Imamo sjajan odnos.
-Pravimo nered. -Pravimo nered. Točno.
Kad god je neki poseban dan, svi smo zajedno kao obitelj
i svi su sretni zbog toga.
Ali nije kao prije,
kad smo svi bili zajedno pod jednim krovom kao obitelj.
Više nije tako.
Najvažniji je kružni pokret.
-Pogledaj ovo. -Ajme.
Jako fora.
Moj je otac govorio: „Ako se usredotočiš na to da budeš koristan,
a ne na to kako se danas osjećaš,
nije važno, to ionako neće pomoći.
Osjećao se ti usrano ili sretno,
svijet se neće promijeniti, pa krenimo.”
Dobro.
To je rutina. Svaki dan isto.
Prvo izvedem životinje.
Svježi keksi.
Onda lupam, jako bučim.
To znači da moraju istrčati na teniski teren po travu.
Sad će 15 minuta pasti travu. Samo će to jesti.
Svi moraju unositi ograničenu količinu kalorija.
Dobri dečki i cure.
Igram se s njima. Čistim ih.
Čistim staju. Stružem govna.
Sat i pol ne mogu razmišljati ni o čemu drugom.
Obavljam zadatak.
Neki ljudi pohađaju seminare o tome
kako se osjećati bolje,
ali ja uvijek kažem:
„Daj si posla. Budi koristan.”
Dobro.
Mislim da sam imao fazu
kad sam poludio.
Razmišljao sam
kako neću skinuti majicu
jer mi trbušni mišići nisu kao prije.
Gledaš svoje tijelo i odjednom ugledaš boru
ispod prsnog mišića.
Gledaš to, digneš ruku i nije ti jasno.
„Pitam se može li se ovo kirurški ukloniti.”
Prvu dramu doživio sam prije mnogo godina
kad sam si rekao: „Izgledaš očajno.
Ovo više nije Arnold kojeg znam.”
Više to ne gledam tako.
Borim se da zadržim ovo što imam.
Imaš 75 godina, pogledaš se u zrcalo i pitaš: „Koji kurac?”
Da vidimo što još imamo.
E ovo je Franco Columbu,
poznat i kao dr. Franco Columbu jer je bio liječnik i kiropraktičar.
Bio mi je najbolji prijatelj i partner za trening.
Nitko nije više trenirao sa mnom od njega.
Upoznao sam ga s 18 godina.
Bio je moćan. Nadahnuo me da ojačam.
Nadahnuo sam ga na veće mišiće. Bili smo sjajni partneri.
I on je bio prvak u bodybuildingu, ali bio je nizak
pa se nije proslavio.
Na kraju uvijek pobijedi visoki tip.
Jako sam pazio na to da ga ne ostavim za sobom.
Kad sam se počeo baviti filmom,
pokušao sam ga ubaciti u što više filmova.
Živjeli smo zajedno. Zajedno smo radili vino.
Pomogao sam mu da sagradi kuću.
To je bio najbolji, najbliži odnos koji sam imao s ijednim tipom.
Nakon što je umro,
ne prođe ni dan
da ne odem u svoj dnevni boravak i pogledam šahovsku ploču.
Ondje smo on i ja proveli toliko vremena.
Jako mi nedostaje.
Bio je divan čovjek
i tako dobro ljudsko biće.
Volio bih da svi imaju takvog prijatelja
jer ako nemaš, propustiš mnogo toga.
Samo to mogu reći.
Moraš se jako prilagoditi
kad vidiš da ti mnogi prijatelji umiru.
Pomislim na Gerstla,
na Waga Bennetta,
Rega Parka.
Mislim na Joea Weidera,
a ove godine,
Bob Rafelson,
Ivan Reitman.
Sve su to ljudi kojima sam dužan.
Netko kaže: „Arnolde, ti si savršen primjer.
Čovjek koji je sam uspio.”
Odgovorim: „Jedino što sam imao
moja je motivacija, vizualizacija i ostalo.”
Nebrojeni ljudi su mi pomogli.
Možete me zvati Arnie.
Možete me zvati Šnicl, Švabo,
ali nemojte te me zvati čovjekom koji je sam uspio
jer ja to nisam.
Sanjao sam da ću biti Mister Universe,
da ću biti glumac i sve to,
ali nikad ne bih pomislio da će se ovo pretvoriti u muzej.
Nikad.
Na dan kad su mi prijatelji došli
i okupili se oko Stammtischa,
izgledali su jako sretno.
Svatko ima svoju definiciju uspjeha.
Ljudi samo žele imati obitelj i normalno zarađivati,
vidjeti svoju djecu, unuke,
i sretni su.
Ja sam bio pustolovniji i ambiciozniji, zbog svojih potreba,
ali na kraju dijelimo iste vrijednosti i težimo istom.
Imam dojam da je borba gotova.
Mi smo posljednji dinosauri.
Iskusni državnici, da se tako izrazim.
Ali Arnold je prerastao u neranjivog,
iznimnog lika.
Sad jednu s ispruženim rukama.
Mislim da to neće prestati.
Arnold jest Mister Universe.
Jedan je od rijetkih
koji su uspjeli u tri posve različita svijeta.
Ali nikad nije zaboravio bodybuilding.
Taj mu je sport uvijek bio važan.
Zato je vodio Arnold Classic.
I nije prestao snimati filmove.
Izgleda staro.
Terminator je ostario.
Ali moji zvučni krugovi nisu propali.
Star sam,
nisam zastario.
Arnold nije bio uvježban da tako razmišlja,
ali ne vidim da ga išta usporava.
Voli život.
Voli ljude, voli obavljati poslove,
i nastavit će tako dok god diše.
Svaka ponuda pomaže ovoj neprofitnoj organizaciji.
Ima golemi brend i golemu bazu obožavatelja.
Želi se odužiti društvu.
Vratio sam se.
Trebamo ljude da izvrše pritisak na naše čelnike.
Sad je poštovani državnik,
i to državnik globalnog statusa.
Svijet ga treba.
Ne osvrćite se na skeptike
jer je sve moguće.
Upravo sam se cijepio
i preporučio bih to svima.
Dođite sa mnom ako želite živjeti.
Pitam se:
„Želiš li mijenjati situaciju?
Tvoj je trenutak. Sad ti je prilika.”
Imam veliku platformu
pa moram iskoristiti tu moć utjecaja
na pozitivan način.
Šaljem poruku raznim kanalima
svojim dragim ruskim prijateljima
i ruskim vojnicima koji služe u Ukrajini.
Danas vam se obraćam
jer se u svijetu događa nešto što vam kriju.
Često imam iskustvo iz prve ruke kad govorim o nečemu.
Primjerice,
o slomljenim muškarcima u Austriji nakon Drugog svjetskog rata.
Kad sam se rodio,
vidio sam kako se opijaju i kako pate.
Ne samo zato što su izgubili rat nego i zato što su nasjeli
na užasnu, gubitničku ideologiju.
Lagali su im i naveli ih na put koji je završio jadom.
Kad vidim da se nešto slično događa danas,
vidim ljude koji marširaju s nacističkim zastavama,
pomislim: „Netko im laže da je to ispravan put.”
Znao sam do čega je to dovelo.
Do Drugog svjetskog rata
i do zvjerstava.
Ubijeno je više od šest milijuna Židova.
Nevine ljude mučili su i ubijali
zato što su tim ljudima lagali.
Obraćam se s istom iskrenom brigom
kad se 6. siječnja prošle godine dogodio pokušaj ustanka.
Takvi su trenuci posve pogrešni
i tada moramo dići glas.
Molim vas da mi pomognete širiti istinu.
Meni nije jasno kako je moguće
ikoga smatrati neprijateljem
jer se ja mogu naći s bilo kim
i pokušati smisliti kako ćemo surađivati.
Ne želimo li svi biti voljeni
i stoga bismo ljudima trebali uzvraćati ljubav?
S godinama mi se sve češće javljala ta misao…
da sam imao
gotovo savršen život.
Onda ti se čini da je prekratak.
Nadam se, nakon me već dugo neće biti, da će reći da je donio promjene.
Pa, vratimo se na posao.
Prijevod titlova: Ana Sabljak